**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

Proiect

Ca urmare a solicitării de emitere a acordului de mediu adresate de SCHRETLEN DIANA-CONSUELA și SCHRETLEN YVES-JEAN-HENRI, cu domiciliul în municipiul Craiova, str. Petuniilor, nr.40, județul Dolj, înregistrată la APM Mehedinţi cu nr. 5258 din 12.04.2023 și completări înregistrate cu nr. 677 din 17.01.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 08.02.2024 că proiectul "**Construire casă de vacanță D+P+1E, anexă P, sistematizare teren, piscină, apărare de mal, puț forat, bazin etanș vidanjabil, acces auto la D.N. 57 și împrejmuire**" propus a fi amplasat în intravilanul comunei Eșelnița, str. Dunării, nr. F.N., nr. cadastral 53923, judeţul Mehedinţi;

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.10 lit b) – "proiecte de dezvoltare urbană"

b) dimensiunea și concepția întregului proiect: terenul pe care se propune realizarea investiției este proprietatea privată a titularului, având o suprafață de 695,00 mp, se află în intravilanul comunei Eșelnița, conform P.U.G. și R.L.U. aprobat prin H.C.L. Eșelnița, nr. 55 din 31.05.2022, al comunei Dubova, cu POTmax= 40%, CUTmax=1, regim înălțime P+1, P, D.

Terenul se învecinează: N – NC 51572, V – NC 52920, S- fluviul Dunărea, N – str. Dunării (zona acces proprietate).

Prin acest proiect se propune:

* realizarea unei locuințe cu regim de înălțime D+P+1E - cu suprafața construită de 157,65 mp, suprafața desfășurată de 526,95 mp (fiind structurată astfel: demisol – living și casa scării, o bucătărie, 1 dormitor, o baie și un dresing; la parter: 4 dormitoare, 4 băi, 2 debarale, un hol+casa scării și 3 balcoane; etajul 1: 4 dormitoare, 4 băi, 2 debarale, un hol+ casa scării și 3 balcoane) – cu capacitatea de cazare de 16 locuri, clădirea se va realiza din zidărie BCA, cu grosimea de 30 cm, cu planșee din beton armat, termoizolație cu polistiren expandat, pardoseli din gresie ceramic, pereții bailor cu faianță, tâmplărie PVC și PVC cu geam termopan;
* Anexă – cu regim de înălțime parter – funcțiunea magazine și spațiu de depozitare, anexa va fi realizată pe o platformă betonată slab armată, pardoseală din gresie, structură din lemn, închideri perimetrale din scândură și lambriu, ușile, ferestrele din lemn, acoperiș tip șarpantă;
* Piscine – din beton armat, rigole perimetrale și pediluviu, membrane hidroizolantă impermeabilă;
* Împrejmuirea – fundație din beton armat, soclu beton armat, stâlpi beton armat și camp zidărie;
* Apărarea de mal – pentru stoparea fenomenului de erodare a malului din cauza acțiunii vânturilor puternice și a valurilor, cauzate de oscilațiile de nivel ale Lacului de Acumulare Porțile de Fier I, titularul va realiza o lucrare de apărare de mal, pe limita de proprietate, L=20,69 m, l=0,40m, H=2,41 m. Consolidarea malului se va realiza din beton armat, cota superioară a consolidării +71,07 mdMA, iar cota inferioară +68,66 mdMA. Cota 0 a pardoselii va fi +75,16 mdMA (5,06 m peste cota maximă de exploatare a lacului PF I) adică deasupra NHmax al Dunării în secțiunea localității Eșelnița.

Alimentarea cu apă a investiției – în scop igienico-sanitar – se va realiza un foraj cu următoarele caracteristici : Hmax=30,0m, Ø 180 mm÷200 mm, Qsolicitat în vederea potabilizării=0,02 l/s, forajul se va echipa cu o electropompă.

Calitatea apei potabile se va stabili/verifica de către unitățile descentralizate ale Ministerului Sănătății, pe baza analizelor de laborator specific, funcție de care, apa va fi tratată corespunzător.

Debite caracteristice ale cerinței de apă: Qzi max=2,26 mc (0,026 l/s), Q zi med=1,88 mc (0,022 l/s), Qzi min= 1,36 mc (0,016 l/s).

Timp de funcționare 150 zile/an, 7 zile /săptămână, 24 ore/zi.

Rețeaua de aducțiune a apei va fi din conducte PEHD, L≈3m, diametrul 32 mm.

Rețeaua de distribuție a apei va fi realizată din conducte PEHD, L≈15 m, diametrul 32 mm.

Evacuarea apelor uzate menajere – aceste a vor fi colectate prin intermediul rețelei de canalizare din conducte PVC, Ø 110 mm, L≈4 m și evacuate într-un bazin etanș vidanjabil, V≈16 mc, de unde se vor vidanja și descărca în stația de epurare a localității Eșelnița – conform acordului de principiu nr. 104/31.10.2023 emis de S.C. Gospodărie Comunală Eșelnița S.R.L.

Debite caracteristice de ape uzate: Quz zi max=2,26 mc (0,026 l/s), Quz zi med=1,88 mc (0,022 l/s), Quz zi min= 1,36 mc (0,016 l/s).

Apele pluviale convențional curate provenite de pe acoperișuri vor fi colectate prin intermediul jgheaburilor și burlanelor, fiind evacuate liber pe terenul beneficiarului.

Energia electrică va fi asigurată prin racord electric la rețeaua din zonă. Energia termică – nu este cazul – activitățile desfășurandu-se doar în sezonul cald.

c) cumularea cu alte proiecte: nu este cazul;

d) utilizarea resurselor naturale, în special a solului, a terenurilor, a apei şi a biodivesităţii:

se folosește apă, fier, beton, materiale plastice, balast, piatră spartă, pământ, combustibili  pentru utilaje, uleiuri, lemn, sârmă, etc. achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri menajere.

f) poluarea și alte efecte negative:

* AER: pe perioada execuţiei lucrărilor, sursele de poluare a aerului atmosferic sunt reprezentate de:
* transport materii prime, materiale, scule, muncitori – generează emisii slabe de praf în atmosferă – emisii specifice arderilor motoarelor cu combustie internă, lucrările de construcții propiuzise;
* pe perioada de funcţionare – nu este cazul.
* APĂ:pe perioada execuției sursele de poluare ale emisarului/pânzei freatice pot fi poluări accidentale cu produse petroliere sau uleiuri minerale provenite de la utilajele de execuție;
* pe perioada de funcţionare – se va asigura prin grija titularului vidanjarea periodică a bazinului etanș vidanjabil;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* pe perioada de funcţionare – nu este cazul;
* ZGOMOT:zgomotul și alte surse de disconfort pot apărea de la utilaje doar în timpul executării proiectului;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice conform informațiilor științifice: nu este cazul. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, conform punctului de vedere exprimat de online în data de 30.01.2024 de Direcția de Sănătate Publică Mehedinți.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este teren proprietate privată, dobândit prin act notarial;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, pământ, apă, etc. - în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: pe malul fluviului Dunărea;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în aria naturală protejată Porțile de Fier, Munții Almăjului și Locvei;

5.zone clasificate sau protejate conform legislațieiîn vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în intravilanul localității Eșelnița – într-o zonă mediu populată – cu case de vacanță, locuințe, pensiuni și alte unități de cazare;

8.peisajele și situri importante din punct de vedere istoric, cultural sau arheologic:

conform punctului de vedere emis online în data de 19.01.2024 emis de Direcţia Județeană pentru Cultură Mehedinţi – nu este necesară procedura de avizare.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, şi numai în perioada de execuție ;
2. natura impactului:

* la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor, a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;

1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la aproximativ 2 ani;
5. cumularea impactului cu impactul altor proiecte existente și/sau aprobate: nu este cazul;
6. posibilitatea de reducere efectivă a impactului: se vor respecta condiţiile de realizare impuse prin prezentul act.
7. observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul NEWSMehedinți(23-01.2024), anunț solicitare acord de mediu - la sediul Primăriei Eșelnița (nr. 514 din 22.01.2024), anunț pentru luarea deciziei etapei de încadrare – în publicația InfoSTAR (25.01-01.02.2024), anunț pentru luarea deciziei etapei de încadrare – la sediul Primăriei Dubova cu nr. 246/25.01.2024 și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 19.01.2024 și anunț luarea deciziei etapei de încadrare și draftul deciziei etapei de încadrare – postat în data de 26.01.2023.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr.49/2011, deoarece nu poate avea efecte negative semnificative asupra sepeciilor și habitatelor pentru care a fost declarant situl Natura 2000, singur sau în combinație cu alte planuri sau proiecte, acesta fiind implementat în intravilan, respectiv zona de dezvoltare durabilă a Parcului Natural Porțile de Fier, conform zonării interne din Planul de management aprobat prin H.G. 1048/2013 – conform punctului de vedere nr. 191/24.04.2023 al Biroului Calitatea Factorilor de Mediu – proiectul propus urmând a se realiza în aria naturală protejată – Porțile de Fier, Munții Almăjului și Locvei (RONPA0014, ROSCI0206, ROSPA0080).

Pentru proiect s-a obținut avizul nr. 2895/20.04.2023 emis de R.N.P. ROMSILVA – Administrația Parcului Natural Porțile de Fier.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut adresa nr. 16987 din 29.11.2023 a A.N.A.R. – A.B.A. Banat înregistrat la Agenția pentru Protecția Mediului Mehedinți cu nr. 14643/29.11.2023 – nu este necesară elaborarea SEICA, Aviz de amplasament nr. 23 din 14.12.2023 și Aviz de gospodărire a apelor nr.389 din 15.12.2023.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din surse controlate iar grupul sanitar (toaletă ecologică) se va vidanja numai cu firme autorizate;

- lucrările se vor executa numai pe terenuri reglementate din punct de vedere juridic;

- nu vor fi evacuări de ape uzate în corpurile de apă;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje;

-forajul se va executa numai cu o societate autorizată în acest sens, iar după finalizarea lucrărilor și a pompărilor de probă , se va întocmi fișa tehnică a forajului;

- în cazul în care se intenționează a se utiliza forajul și pentru apă potabilă – este necesar să se stabilească/verifice potabilitatea apei de către unitățile descentralozate ale Ministerului Sănătății numai pe baza analizelor de laborator; în funcție de rezultate apa va fi tratată corespunzător;

- se vor respecta prevederile Avizului de gospodărire a apelor și Avizului de amplasament, emise de A.N.A.R. – A.B.A. Banat;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

- nu se vor bloca căile de acces cu materii prime/auxiliare/materiale/scule/utilaje /organizări de șantier;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

-după terminarea lucrărilor suprafața ocupată – va fi adusă la starea iniţială;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit; se vor folosi amortizoare de zgomot pentru utilajele generatoare de zgomot;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte.

-deşeurile menajere vor fi preluate de către un operator de salubritate zonală, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort locuitorilor din zonă ;

-după executarea lucrărilor de investiţii amplasamentul va fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor.

La finalizarea investiției, înainte de funcționare, se va solicita punct de vedere privind necesitatea solicitării și obținerii autorizației de mediu.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA | 05.02.2024 |  |
| Întocmit: Amalia EPURAN | Consilier sup.AAA | 05.02.2024 |  |

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA |  |  |
| Întocmit: Amalia EPURAN | Consilier sup.AAA |  |  |